Afrigters bly hele naweek op toring | News24
Afrigters bly hele naweek op toring
andlt;Ruan Griesel, Martin Crouse en Dawie Human gaan die naweek op die toring spandeer. Foto: VERSKAF
Drie rugby-afrigters van die Hoërskool Despatch gaan vanaf môre tot Sondag op 'n toring bly as 'n fondsinsamelingspoging vir die eerste rugbyspan wat tydens die Junie-skoolvakansie na Malmesbury toer.
Die afrigters is bereid om die winterkoue te trotseer ter wille van hul span en sal twee nagte op die toring voor Despatch Superspar slaap.
Hierdie is 'n spesiale poging om veral minderbevoorregde spanlede die geleentheid te bied om Kaapstad in al sy glorie te beleef. Despatch Superspar is die Eerste Rugbyspan se hoofborg en die skool is baie dankbaar vir hul getroue ondersteuning.